Obecné zastupiteľstvo v Turanoch nad Ondavou na základe § 25 ods. 1 písm. c) zák. SNR č. 369/1990 Zb. o obecnom zriadení v znení neskorších zmien a doplnkov vydáva tieto

**ZÁSADY ODMEŇOVANIA POSLANCOV OBECNÉHO ZASTUPITEĽSTVA**

**§ 1**

**Úvodné ustanovenia**

1. Tieto Zásady odmeňovania poslancov obecného zastupiteľstva v obci Turany nad Ondavou (ďalej „zásady odmeňovania“) sa vzťahujú na poslancov obecného zastupiteľstva v obci Turany nad Ondavou.
2. Funkcia poslanca obecného zastupiteľstva v obci Turany nad Ondavou sa zásadne vykonáva bez prerušenia pracovného alebo obdobného pomeru.
3. Za výkon funkcie poslanca vzhľadom na úlohy a časovú náročnosť výkonu funkcie patrí odmena.
4. Poslancovi patrí aj náhrada skutočných výdavkov, ktoré mu v súvislosti s výkonom funkcie poslanca vznikli, podľa osobitných predpisov platných pre zamestnancov v pracovnom pomere.

**§ 2**

**Odmeňovanie poslancov obecného zastupiteľstva**

1. Odmeny za výkon poslaneckej funkcie sú nasledovne:

1. 200,- € v hrubom pre poslancov obecného zastupiteľstva ;
2. 300,- € v hrubom pre zástupcu starostu obce

2. Mimoriadna odmena poslancom za prípravu podujatí bude schválená obecným zastupiteľstvom na základe splnenia určitej konkrétnej úlohy uloženej obecným zastupiteľstvom.

**§3**

**Spoločné a záverečné ustanovenia**

1. Odmeny sa vyplácajú 1x v roku. Odmena vyplácaná poslancom obecného zastupiteľstva za prácu a mimoriadna odmena sa sčítava.
2. Na týchto zásadách odmeňovania poslancov obecného zastupiteľstva v obci Turany nad Ondavou sa uznieslo obecné zastupiteľstvo v obci Turany nad Ondavou dňa 2. 12. 2015.
3. Tieto zásady odmeňovania nadobúdajú účinnosť dňom 2. 12.2015.

Mgr. Ján Jakubov

starosta obce